text: [{"text_idx": "#000001", "text": "Sverri Steinho\u0301lm er settur i\u0301 starv sum diakonprestur i\u0301 F\u00f8royum. Uppga\u0301van hja\u0301 Sverra ver\u00f0ur millum anna\u00f0 at virka millum teirra, sum hava avbjo\u0301\u00f0ingar i\u0301 gerandisdegnum"}, {"text_idx": "#000002", "text": "Ta\u00f0 ver\u00f0ur Sverri Steinho\u0301lm, sum a\u0301\u00f0ur hevur r\u00f8kt emb\u00e6ti\u00f0 sum sju\u0301krahu\u0301s og fongsulsprestur, sum nu\u0301 ver\u00f0ur fyrsti diakonprestur i\u0301 F\u00f8royum."}, {"text_idx": "#000005", "text": "I\u0301 arbei\u00f0inum skal hann bo\u00f0a evangelii\u00f0 um Jesus i\u0301 or\u00f0i og verki inn i\u0301 tilverunnar avbjo\u0301\u00f0andi umst\u00f8\u00f0ur."}, {"text_idx": "#000006", "text": "I\u0301 fyrstu atl\u00f8gu ver\u00f0ur byrja\u00f0 spakuliga i\u0301 t\u00e6ttari samvinnu vi\u00f0 Bla\u0301a Kross F\u00f8roya og Soli Deo Gloria i\u0301 Klaksvi\u0301k, i\u00f0 eru umbo\u00f0a\u00f0 i\u0301 nevndini, i\u00f0 saman vi\u00f0 biskupi hevur a\u0301byrgd av diakonprestinum."}, {"text_idx": "#000007", "text": "Sverri hevur dru\u0301gvar royndir a\u0301 \u00f8kinum fra\u0301 si\u0301num arbei\u00f0i i\u0301 Bla\u0301 Krossi, har hann hevur veri\u00f0 virkin alt si\u0301tt li\u0301v og forma\u00f0ur i\u0301 mong a\u0301r. Hann kemur at samstarva vi\u00f0 felagsskapir og \u00f8ll tey, i\u00f0 ynskja at samstarva vi\u00f0 fo\u0301lkakirkjuna."}, {"text_idx": "#000009", "text": "Fo\u0301lkakirkjan hevur seinnu a\u0301rini veri\u00f0 i\u0301 eini tilgongd at seta fleiri funktio\u0301nsprestar, at virka vi\u00f0 meiri bundnum uppga\u0301vum, og setanin av diakonpresti er ein li\u00f0ur i\u0301 hesum."}, {"text_idx": "#000010", "text": "Umframt diakonprestin, eru funktio\u0301nsprestar, i\u00f0 r\u00f8kja uppga\u0301vur innan sju\u0301krahu\u0301sverki\u00f0, millum fongsla\u00f0ir f\u00f8royingar, og hevur fo\u0301lkakirkjan ny\u0301liga sett ein studentaprest at virka a\u0301 mi\u00f0na\u0301msku\u0301lunum kring landi\u00f0."}, {"text_idx": "#000011", "text": "Sverri Steinho\u0301lm byrjar i\u0301 t\u00e6nastuni sum diakonprestur tann 1. september."}, {"text_idx": "#000014", "text": "Fo\u0301lkakirkjan skal nu\u0301 hava diakonprest"}, {"text_idx": "#000015", "text": "Nu\u0301 fa\u0301a tey lesandi ein prest"}]